text: Rói og Hallby gjørdu bart móti svensku meistarunum
text: #000001
text: 19-ára gamli hoyvíkingurin gjørdi vart við seg beinanvegin í svenskum hondbólti (Mynd: Sverri Egholm)
text: #000003
text: Svenska hondbóltskappingarárið hjá monnum í fjør endaði við, at Kristianstad basti IK Sävehof, við Eliasi á Skipagøtu og Óla Mittún á liðnum, í fimtu og avgerandi SM-finaluni. Í 1. umfari í hesum kappingarárinum tapti Kristianstad óvæntað móti Hallby IF. Ein av nýggju spælarunum hjá Hallby er ávíkavist beiggi og systkinabarn hjá omanfyrinevndu føroyingum, og hann vísti seg væl fram í fyrsta almenna dysti sínum í svenskum hondbólti.Rói Ellefsen á Skipagøtu gjørdist ársins spælari í føroysku mansdeildini í fjør. Nú hevur 19-ára gamli hoyvíkingurin tikið nøkur fet upp, og í gjár skoraði hann fýra mál, umframt legði upp til fleiri afturat, í fýra-máls sigrinum hjá Hallby.Kristianstad var annars stórfavorittur á pappírinum, men heimaliðið hekk í allan fyrra hálvleik, var á odda næstan allan 2. hálvleik, og Rói og teir hildu høvdu kalt síðstu løtuna. Stóri svenski hondbóltsmiðilin Handbollskanalen rósar unga føroyinginum. Skrivarin ger greitt, at vónirnir til Róa Ellefsen á Skipagøtu eru stórar - vegna eftirnavnið - men at spælskiparin bar seg heilt væl í fyrsta dystinum.Gott við sjálvsálitið - Hallby spælir í 2. umfari um eina viku. Tað er á útivølli móti Guif Eskilstuna.
text: #000004
text: Hørður móti Gilla í donsku steypakappingini
text: #000009
text: Eingin slingur í valsinum hjá Neistanum
text: #000010